b"\n_START_ARTICLE_\nMas del Franc\xc3\xa8s (Amposta)\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 bastant deteriorada i refeta a sectors, encara que conserva la distribuci\xc3\xb3 original en estructura. No t\xc3\xa9 una concepci\xc3\xb3 unit\xc3\xa0ria, sin\xc3\xb3 que est\xc3\xa0 concebuda com una s\xc3\xa8rie de cossos independents adossats._NEWLINE_Hi ha un cos central, en part utilitzat abans com a habitatge, i dos de laterals adossats, coberts a un vessant; el de l'esquerra actualment convertit en una mena de rafal, perqu\xc3\xa8 s'ha llevat la porta; al de la dreta encara hi ha adossat a m\xc3\xa9s un porxo de construcci\xc3\xb3._NEWLINE_El cos central a la vegada, consta d'un cos davanter de fa\xc3\xa7ana, amb dos portes i terrat horitzontal -nom\xc3\xa9s planta-; i un cos central de planta i un pis, cobert a un vessant actualment amb uralita; i un de posterior tamb\xc3\xa9 nom\xc3\xa9s amb planta per\xc3\xb2 a un vessant. Al mur, l'arrebossat marca tamb\xc3\xa9 la difer\xc3\xa8ncia entre els tres cossos. En general hi ha molt poques finestres, i molt petites._NEWLINE_\xc3\x89s interessant que al davant del mas es conserva, a m\xc3\xa9s de dues eres de batre, un antic mol\xc3\xad de vent per extreure aigua. Actualment est\xc3\xa0 abandonat, i ha perdut una aspa, per\xc3\xb2 la seva estructura i les basses on llan\xc3\xa7ava l'aigua estan bastant b\xc3\xa9 conservades."